שמואל כ"ץ (רב)

הרב שמואל כ"ץ (ט' בכסלו ה'תשט"ו, 4 בדצמבר 1954) הוא רב וחוקר תולדות הרבנות הראשית.

תולדות חייו 
הרב שמואל כ"ץ נולד במושב ניר גלים לזאב וחדוה כ"ץ, ניצולי השואה מהונגריה. אמו היא תאומת מנגלה. למד בישיבת בני עקיבא אור עציון ולאחר מכן בישיבת מרכז הרב בירושלים בשנים ה'תשל"ז - ה'תש"נ. קיבל הסמכה לרבנות מהרב שלמה זלמן מן ההר, רבה של בית וגן והרבנות הראשית. שימש שנים רבות כרב בתי ספר ממ"ד תורני בהר נוף, ואולפנת חורב בירושלים.

ספריו 

 קדושים תהיו
והיה מחניך קדוש
מושגים ודעת
 הרבנות הראשית לישראל - שבעים שנה לייסודה (שלושה כרכים)

ערך מחדש את הספר "זכְרון - עדות" בו רואיין אביו, זאב כ"ץ, על קורותיו כנער לפני השואה, בה ולאחריה.

ערך בעריכת משנה את הספר "ניצחונה הגדול של 'תאומת מנגלה', משואת הונגריה ועד ניר גלים", מאת דוד אלקנה כ"ץ, בו נכתב סיפור חייה של אמו של הרב כ"ץ, חדוה כ"ץ (לבית שטרן), ניצולת שואה ילידת העיר בקשצ'בה שבהונגריה, ששרדה את ניסויי מנגלה בתאומים יחד עם אחותה התאומה.

משפחתו 
נישא לעדה לבית וייטמן, להם חמישה ילדים והם מתגוררים בשכונת הר נוף בירושלים. גיסו הוא הרב זאב וייטמן, רב תאגיד תנובה ורב היישוב אלון שבות.

קישורים חיצוניים 
 שיעורים באתר ערוץ מאיר

הערות שוליים 

תלמידי הרצי"ה קוק
תלמידי הרב אברהם אלקנה שפירא
בוגרי ישיבת מרכז הרב
בוגרי ישיבת אור עציון
ירושלים: רבנים
רבני הציונות הדתית
מחברי ספרות תורנית
ניר גלים: אישים
ישראלים שנולדו ב-1954